<classify> JANETH MUSHI-ARUSHA JESHI la Polisi Mkoa wa Arusha limekamata dawa zakulevya aina ya mirungi zenye uzito wa kilo 140, ambazo zilikuwa zikisafirishwakwa kuwekwa kwenye madumu. Akizungumza na waandishi wa habari jana jijinihapa, Kamanda wa Polisi Mkoa wa Arusha, Jonathan Shana, alisema wanashikiliawatuhumiwa wawili ambao walikamatwa na dawa hizo. Kamanda Shana aliwataja watuhumiwa hao kuwa niPhilipo Mungasi Lairumbe na Ngaruma Nairishoo wote wakazi wa Kijiji chaLengijave wilayani Arumeru. Alisema watuhumiwa hao walikamatwa jana saa4.15 asubuhi katika eneo la Sakina jijini Arusha wakiwa na madumu nanewaliyokuwa wameyapakia kwenye pikipiki aina ya King Lion zenye namba MC 772 BVTna MC 404 CEE. Kamanda Shana alisema siku ya tukio polisiwaliokuwa katika doria waliyatilia shaka madumu hayo na walipowasimamishawatuhumiwa hao na kuwakagua, walibaini yalikuwa yamebeba dawa hizo. Madumu manne yalikuwa ya lita 40 hukumengine manne yakiwa ya lita 20, tumegundua kuwa watuhumiwa wamebaini mbinumpya za kusafirisha mirungi kupitia madumu na kuyafunga kwenye pikipiki, alisema. Kamanda Shana alisema mara baada ya kuwahojiwatuhumiwa hao, walikiri kujihusisha na usafirishaji wa mirungi kwa njia hiyokwa ujira wa kulipwa kiasi cha Sh 80,000 baada ya kusafirisha mzigo kutokaNamanga hadi jijini Arusha. Alisema watuhumiwa hao watafikishwa mahakamanimara baada ya uchunguzi wa polisi kukamilika huku msako wa kuwatafuta wahusikawa mzigo huo ukiendelea.  <topic>: KITAIFA 